stanford-oval/wikipedia huggingface dataset:
שייבה
חומרים

ניתן לייצר שייבות ממגוון חומרים כולל, אך לא רק:
פלדה - פלדת פחמן, פלדת קפיצים, נירוסטה A2 (304) ופלדת אל חלד A4 (316/316L)
מתכת לא ברזלית - נחושת, פליז, אלומיניום, טיטניום, ברזל, ברונזה ואבץ
סגסוגת - סיליקון ברונזה, אינקונל, מונל והאסטלוי
פלסטיק - תרמופלסטיים ופולימרים תרמוסטיים כגון פוליאתילן, PTFE (טפלון)
ניילון – ניילון 6, ניילון 66, ניילטרון ו-Tecamid MDS
ייעודיים - סיבים, קרמיקה, גומי, לבד, עור, בי-מתכות ונציץ
פנולי – החומר בעל בידוד חשמלי טוב, קל משקל, קשיח, בעל ספיגת לחות נמוכה, עמיד בחום ועמיד בפני כימיקלים וקורוזיה. מכונות כביסה פנוליות מהוות תחליף למכונות שטיפה מתכתיות שטוחות במקרים בהם נדרש בידוד חשמלי. מכונות כביסה פנוליות מוטבעות מתוך גיליונות גדולים של החומר הפנולי. המונח "מכונת כביסה פנולית" משמש לעיתים עבור מכונות כביסה מחומרים למינציה כגון נייר, קנבס ו־Mylar .
לקריאה נוספת

פרמלי, רוברט. (2000). "סעיף 11: שייבות". "ספר מקור מאויר של רכיבים מכניים". ניו יורק: מקגרו היל.מסת"ב 0070486174ISBN 0070486174 שרטוטים, עיצובים ודיון בשימושים שונים בשייבות.
הערות שוליים

↑  בלדד השוחי, למה הבורג זקוק לשייבה, באתר כלכליסט, 4 בדצמבר 2014
↑  "The Straight Dope: What's the purpose of washers (the round metal things)?". www.straightdope.com. 28 ביוני 2005. {{cite web}}:  (עזרה)
↑  "Stampings & Washers | Accutrex". www.accutrex.com. נבדק ב-2016-02-11.
↑  "Nylon Spacers And Washers - New Process Fibre". New Process Fibre Company, Inc. (באנגלית אמריקאית). נבדק ב-2016-02-11.
| --- | --- |
בקרת זהויות :  NLI: 987007551286805171  LCCN: sh85145331
לירן סרדל

לירן סרדל (נולד ב-2 ביולי 1994) הוא כדורגלן ישראלי המשחק בעמדת הקשר האחורי בהפועל חיפה מליגת העל.
קריירת מועדונים

סרדל נולד בקריית מוצקין, לאביו אילן סרדל, ניצב משנה בדימוס במשטרת ישראל. אחיו הבכור ניב סרדל הוא כדורגלן המשחק בהפועל אום אל-פחם, ואחיו הצעיר ירין סרדל אף הוא כדורגלן המשחק בהפועל חיפה.
החל לשחק כדורגל במחלקת הנוער של הפועל חיפה. ב-31 באוגוסט 2013 ערך את הופעת הבכורה שלו בקבוצה הבוגרת, כשנכנס כמחליף בתיקו 1–1 נגד הפועל רעננה. במהלך אותה עונה ערך 17 הופעות בקבוצה הבוגרת ולסירוגין שיחק גם בקבוצת הנוער, עמה הגיע לגמר גביע המדינה לנוער. בעונת 2014/2015 הצטרף באופן מלא לסגל הקבוצה הבוגרת וערך 26 הופעות ליגה, ברובם פתח בהרכב.
בעונת 2015/2016 ערך 23 הופעות ליגה במדי הפועל חיפה, ובעונת 2016/2017 ערך 31 הופעות וכבש את שער הבכורה שלו בקריירה, בניצחון 0–2 על עירוני קריית שמונה במשחק שנערך ב-1 באפריל 2017. בעונת 2017/2018 חל פיחות במעמדו בקבוצה והוא שותף רק ב-18 משחקי ליגה, רובם כמחליף, ובתום העונה זכה עם הקבוצה בגביע המדינה. בעונת 2018/2019 שותף ב-13 משחקי ליגה.
נבחרות ישראל

ב-26 במרץ 2015 ערך את הופעת הבכורה שלו בנבחרת הצעירה של ישראל עד גיל 21 בניצחון 2–4 מול קפריסין עד גיל 21, ועד תום שנת 2016 ערך בסך הכל שש הופעות במדי הנבחרת הצעירה.
בנובמבר 2022 זומן לראשונה לנבחרת ישראל הבוגרת, על-ידי המאמן הלאומי אלון חזן, לקראת משחקי הידידות מול זמביה ומול קפריסין. ב-20 בנובמבר 2022 ערך את הופעת הבכורה שלו בבוגרים של הנבחרת, כשנכנס כמחליף במחצית השנייה, במשחק הידידות מול קפריסין שהסתיים בהפסד ביתי לישראל 2–3.
תארים

גביע המדינה: 2017/2018
אלוף האלופים: 2018
טיול לחמישה

| --- | --- |

סמליל התוכנית
 סוגה:  תוכנית מציאות, טיולים
 יוצרים:  מרב פרקש סעד רועי אבן טוב
 בימוי:  אבי יפה
 משתתפים:  ראו בהמשך
 פרסים:  חופשה בנפולי (עונה 1) חופשה בישראל (עונה 2)
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  20
 הפקה
 מפיק:  תמי חזקיהו
 מפיקים בפועל:  נמרוד וולובסקי (עונה 2)
 חברת הפקה:  ענני סטודיוז
 עורכים:  אבי יפה
 בעלי תפקידים נוספים:  ליהוק: צחי אליהו קרן מלאכי (עונה 2)
 מוזיקה:  רן שם טוב אלון אוחנה
 אורך פרק:  27-43 דקות
 שידור
 רשת שידור:  ערוץ הטיולים (עונה 1) כאן 11 (עונה 2)
 פורמט (תמונה):  16:9, HDTV
 תקופת שידור מקורית:  8 במרץ 2021 – הווה
 קישורים חיצוניים
 האתר הרשמי
טיול לחמישה היא תוכנית מציאות ישראלית שבמסגרתה חמישה אנשים יוצאים יחד לטיול בן חמישה ימים, ומתחרים בניהם מי מדריך את הטיול הטוב ביותר. התוכנית עלתה לאוויר ב-8 במרץ 2021 בערוץ הטיולים, והחל מעונתה השנייה היא משודרת בכאן 11.
פורמט

בתוכנית מתחרים חמישה אנשים שלא נפגשו מעולם, היוצאים יחד לטיול בן חמישה ימים באזור מסוים. כל משתתף מדריך יום טיול אחד בנושא שיבחר.
במהלך הטיול, נוצרים בין המשתתפים מצבים בלתי שגרתיים, טעונים וקומיים.
כל שבוע נפתח בפגישת היכרות בין המשתתפים בלובי המלון בו הם מתאכסנים. כל יום במהלך השבוע מתחיל בהשכמה של המתמודדים על ידי המדריך ובהצגת רמז לנושא הטיול. לאחר מכן, יוצאים המשתתפים יחד עם המדריך לטיול המורכב משלוש תחנות שאותן הוא בחר. בסוף כל יום, המשתתפים מעניקים למדריך ציון מ-0 עד 10. בסיום השבוע, נחשפים הציונים ומגלים מי מבין המשתתפים השיג את הציון הגבוה ביותר ויזכה בחופשה מפנקת (החופשה בעונה הראשונה בנפולי ובעונה השנייה בישראל).
עונה ראשונה (2021) > על העונה

העונה שודרה החל מ-8 במרץ עד ה-29 במרץ 2021 בערוץ הטיולים וכללה 5 פרקים. העונה שודרה בימי שני בשעה 22:00.
העונה מורכבת משבוע אחד בלבד שהתקיים בעיר נפולי שבאיטליה.
בעת שידורה לא זכתה התוכנית לתשומת לב. עם זאת, מספר חודשים לאחר שידורה, התוכנית עוררה עניין בקרב המבקרים וזכתה לביקורות חיוביות.
עונה ראשונה (2021) > פרקים

| שבוע | שבוע | פרק | תאריך שידור מקוריישראל |
| --- | --- | --- | --- |
| 1 | נאפולי | 1 | 8 במרץ 2021 |
| 1 | נאפולי | 2 | 8 במרץ 2021 |
| 1 | נאפולי | 3 | 15 במרץ 2021 |
| 1 | נאפולי | 4 | 22 במרץ 2021 |
| 1 | נאפולי | 5 | 29 במרץ 2021 |
עונה ראשונה (2021) > התרחשויות בולטות

לאורך העונה, התקיים סכסוך בין ג'אבר לרחל וסכסוך בין חנית לכרמית.
במהלך הטיול הרביעי, התרחשה תאונת דרכים בין רכב ההפקה בו נסעו המשתתפים לבין רכב מקומי. בעקבות כך נוצר עיכוב בלוחות הזמנים ורחל נאלצה לוותר על התחנה השנייה בטיול שלה.
לאחר הכרזת הזכייה של עמית בתחרות, כרמית התקשתה לקבל את זכייתו. היא טענה שזכייתו היא "מכורה" ונובעת מניקוד שהתבסס על היחסים בין המשתתפים. בעקבות דבריה נוצרת עימות בין המשתתפים.
עונה ראשונה (2021) > משתתפי העונה

חנית ימין – בת 36, רווקה, מתל אביב.
ג'אבר חביש – בן 36, מירכא.
עמית אלבכרי – בן 24, מראשון לציון.
רחל בורטה – בת 67, גרושה +2, מתל אביב.
כרמית גלעד – בת 42, נשואה +, מצהלה.
| סדר הטיולים | המדריך/ה | נושא הטיול | נקודות> חנית | נקודות> ג'אבר | נקודות> עמית | נקודות> רחל | נקודות> כרמית | סה"כ נקודות |
| --- | --- | --- | --- | --- | --- | --- | --- | --- |
| 1 | חנית ימין | רומנטיקה | המדריכה | 5 | 8 | 3 | 6 | 22 |
| 2 | ג'אבר חביש | רוחניות | 8 | המדריך | 6 | 0 | 8 | 22 |
| 3 | עמית אלבכרי | רחוב | 7 | 6 | המדריך | 4 | 7 | 24 |
| 4 | רחל בורטה | היסטוריה | 7 | 1 | 4 | המדריכה | 6 | 18 |
| 5 | כרמית גלעד | החיים הטובים | 5 | 9 | 6 | 0 | המדריכה | 20 |
עונה שנייה (2023) > על העונה

העונה שודרה החל מ-5 במרץ עד ה-5 באוקטובר 2023 בכאן 11 וכללה 11 פרקים.
לאחר שהעונה הראשונה שודרה בערוץ הטיולים, תאגיד השידור הישראלי רכש את זכויות הפורמט והתוכנית עברה לכאן 11.
העונה מורכבת משלושה שבועות שהתקיימו באזורים שונים ברחבי הארץ, לעומת העונה הקודמת שהתקיימה באיטליה. שידור התוכנית חולק לשלושה חלקים: השבוע הראשון שודר בפורים, השבוע השני שודר בחול המועד פסח והשבוע השלישי שודר בחול המועד סוכות.
עונה שנייה (2023) > פרקים

| שבוע | שבוע | פרק | תאריך שידור מקוריישראל |
| --- | --- | --- | --- |
| 1 | הגליל והעמקים | 1 | 5 במרץ 2023 |
| 1 | הגליל והעמקים | 2 | 6 במרץ 2023 |
| 1 | הגליל והעמקים | 3 | 7 במרץ 2023 |
| 1 | הגליל והעמקים | 4 | 8 במרץ 2023 |
| 1 | הגליל והעמקים | 5 | 10 במרץ 2023 |
| 2 | הנגב והמכתשים | 6 | 10 באפריל 2023 |
| 2 | הנגב והמכתשים | 7 | 11 באפריל 2023 |
| 2 | הנגב והמכתשים | 8 | 12 באפריל 2023 |
| 2 | הנגב והמכתשים | 9 | 13 באפריל 2023 |
| 2 | הנגב והמכתשים | 10 | 13 באפריל 2023 |
| 3 | השפלה, ירושלים וסביבותיה | 11 | 1 באוקטובר 2023 |
| 3 | השפלה, ירושלים וסביבותיה | 12 | 2 באוקטובר 2023 |
| 3 | השפלה, ירושלים וסביבותיה | 13 | 3 באוקטובר 2023 |
| 3 | השפלה, ירושלים וסביבותיה | 14 | 4 באוקטובר 2023 |
| 3 | השפלה, ירושלים וסביבותיה | 15 | 5 באוקטובר 2023 |
עונה שנייה (2023) > התרחשויות בולטות

למפגש ההיכרות של השבוע השלישי, תיקו הביא לשאר המשתתפים עוגה שהוא הכין. מלכה טעמה את העוגה ושאלה מי הכין אותה. תיקו ענה לה והיא אמרה לו שהעוגה טעימה. עם זאת, בראיון לאחר מכן היא סיפרה ששיקרה והעוגה כלל לא טעימה. הקטע הועלה לעמוד הטיקטוק של תאגיד השידור הישראלי והפך במהרה לויראלי עם יותר ממיליון וחצי צפיות ועם אלפי שימושים בסאונד הסרטון.
הטיול ביום השלישי של השבוע השלישי התקיים בבית חנינא. במהלך הטיול, המשטרה הפלסטינית ביקשה מן המשתתפים לעזוב את המקום בעקבות התרעה מודיעינית לפיה הם נמצאים בסכנה. בעקבות כך נמנע מחמודי להשלים את הטיול שלו ולהגיע לתחנה השלישית הנמצאת בבית הוריו שבשכונה.
אירוע נוסף שהתרחש באותו יום היה יידוי אבנים כלפי רכב ההפקה בו נסעו המשתתפים. כמה מהאבנים שברו את שמשות הרכב ויצרו בהלה ועימות בין המשתתפים. לאחר האירוע החליט תיקו שהוא פורש מהתוכנית.
עונה שנייה (2023) > שבועות העונה > שבוע 1 (הגליל והעמקים)

השבוע הראשון של העונה היה שבוע הגליל והעמקים והוא שודר בין 5 במרץ ל-10 במרץ 2023. בשבוע זה ניצחה קטרינה הילר עם 36 נקודות.
אודי צברי – בן 30, רווק.
אסתי שיוביץ' – בת 45, גרושה +1, מתל אביב.
משה צישינסקי – בן 26, רווק, מירושלים.
ירדן דונה ממן – בת 23, נשואה, מהקריות.
מיכאל טמיר – בן 28, נשוי, מהקריות.
קטרינה הילר – בת 40, גרושה בשנית +2.
| סדר הטיולים | המדריך/ה | נושא הטיול | נקודות> אודי | נקודות> אסתי | נקודות> משה | נקודות> ירדן ומיכאל | נקודות> קטרינה | סה"כ נקודות |
| --- | --- | --- | --- | --- | --- | --- | --- | --- |
| 1 | אודי צברי | חרדים | המדריך | 10 | 10 | 3 | 9 | 32 |
| 2 | אסתי שיוביץ' | נשים פורצות דרך | 8 | המדריכה | 6 | 5 | 6 | 25 |
| 3 | משה צישינסקי | ציונות והתיישבות | 9 | 9 | המדריך | 2 | 10 | 30 |
| 4 | ירדן ומיכאל | אוצרות עכו | 4 | 9 | 3 | המדריכים | 10 | 26 |
| 5 | קטרינה הילר | שחרור עצמי | 9 | 9 | 8 | 10 | המדריכה | 36 |
עונה שנייה (2023) > שבועות העונה > שבוע 2 (הנגב והמכתשים)

השבוע השני של העונה היה שבוע הנגב והמכתשים והוא שודר בין 10 באפריל ל-13 באפריל 2023. בשבוע זה ניצח דניאל אימהרן עם 37 נקודות.
מירה ברטפלד – בת 58, נשואה +2, מחולון.
איזבלה בן אהרון – בת 41, מקריית טבעון.
דניאל אימהרן – בן 29, מראשון לציון.
קלרה סבג – בת 27, רווקה, מבת ים.
אשר אלקבץ – בן 63, גרוש בשנית +3, מיבנה.
| סדר הטיולים | המדריך/ה | נושא הטיול | נקודות> מירה | נקודות> איזבלה | נקודות> דניאל | נקודות> קלרה | נקודות> אשר | סה"כ נקודות |
| --- | --- | --- | --- | --- | --- | --- | --- | --- |
| 1 | מירה ברטפלד | בריאות גוף ונפש | המדריכה | 9 | 7 | 10 | 4 | 30 |
| 2 | איזבלה בן אהרון | מסע רוחני אל הקוסמי | 5 | המדריכה | 6 | 7 | 5 | 23 |
| 3 | דניאל אימהרן | גאווה אתיופית | 10 | 10 | המדריך | 9 | 8 | 37 |
| 4 | קלרה סבג | דימוי עצמי | 9 | 10 | 7 | המדריכה | 8 | 34 |
| 5 | אשר אלקבץ | זהות במדבר | 6 | 8 | 10 | 6 | המדריך | 30 |
עונה שנייה (2023) > שבועות העונה > שבוע 3 (השפלה, ירושלים וסביבותיה)

השבוע השלישי של העונה היה שבוע השפלה, ירושלים וסביבותיה והוא שודר בין 1 באוקטובר ל-5 באוקטובר 2023. בשבוע זה ניצח חמודי זייד עם 27 נקודות.
מלכה לוי אליהו – בת 70, אלמנה, מנס ציונה.
קורלי יסמין לריסה – בת 28, מתל אביב.
חמודי זייד – בן 32, מירושלים.
רונה נחמיאס – בת 24, מתל אביב.
תיקו פרנקו – בן 65, בזוגיות +1, מתל אביב.
| סדר הטיולים | המדריך/ה | נושא הטיול | נקודות> מלכה | נקודות> קורלי | נקודות> חמודי | נקודות> רונה | נקודות> תיקו | סה"כ נקודות |
| --- | --- | --- | --- | --- | --- | --- | --- | --- |
| 1 | מלכה לוי אליהו | נוסטלגיה תימנית | המדריכה | 9 | 5 | 8 | 0 | 22 |
| 2 | קורלי יסמין לריסה | ניצוץ יהודי | 7 | המדריכה | 4 | 7 | 6 | 18 |
| 3 | חמודי זייד | בית חנינא הישנה | 7 | 10 | המדריך | 10 | ללא | 27 |
| 4 | רונה נחמיאס | נזירים ונזירות | 7 | 10 | 8 | המדרכה | ללא | 25 |
| – | תיקו פרנקו | — | פרש | פרש | פרש | פרש | פרש | פרש |
ביקורת > עונה 1

העונה הראשונה זכתה לביקורות חיוביות מאוד.
בן בירון בראודה מאתר "וואלה!" העניק לתוכנית מעמד של קאלט וכתב: ”בחמישה פרקים בלבד הפכה 'טיול לחמישה' לאחת התוכניות המצחיקות בישראל”.
רועי אבן מאתר "tvbee" ציין לטובה את קצב התוכנית: ”הקצב המהיר של 'טיול לחמישה' הוא כזה שלא מותיר ברירה אלא להתמסר אליה התמסרות מוחלטת, והיא משתלמת: המתמודדים מספיקים לריב, להשלים, להתהפך וחוזר חלילה בפרק זמן של שעתיים, וכל זה מלווה בווידויים למצלמה שנלקחו ישר מבית הספר לטסטות”.
ביקורת > עונה 2

סמדר שילוני מאתר "ynet" כתבה שהעונה השנייה אינה מוצלחת כמו העונה הראשונה: ”כמו ברוב המקרים בהם ריאליטי מתקשה להתרומם, גם ב'טיול לחמישה,' הבעיה מתחילה בליהוק”.
הערות שוליים

↑  מידע על העונה השנייה, בעמוד הפייסבוק של תאגיד השידור הישראלי, 5 במרץ 2023
↑  הקטע שהועלה לטיקטוק, באתר עמוד הטיקטוק של תאגיד השידור הישראלי, ‏1 באוקטובר 2023
↑  תום נחום, צוות כאן 11 נקלע לפיגוע במזרח ירושלים: צפו בתיעוד הדרמטי, באתר אייס, 5 באוקטובר 2023
↑  בן בירון בראודה‏, בחמישה פרקים בלבד הפכה "טיול לחמישה" לאחת התוכניות המצחיקות בישראל, באתר וואלה, 31 באוגוסט 2023
↑  רועי אבן, ‏חמישה בעקבות הקאלט, באתר ‏מאקו‏, 14 במאי 2023
↑  סמדר שילוני, "בואו לאכול איתי" גרסת הטיולים הגיעה לכאן - אבל איבדה את הקסם שלה, באתר ynet, 6 במרץ 2022
1 2  הציון הכי נמוך שהתקבל בכל התוכנית.
↑  הפרק היה אמור להיות משודר יום קודם לכן, אך שידורו נדחה בעקבות פיגוע הירי ברחוב דיזנגוף שהתרחש באותו ערב.
↑  הציון הכי גבוה שהתקבל בכל התוכנית.
↑  תיקו פרש מהתוכנית ביום השלישי ולכן הניקוד שלו בוטל.
↑  תיקו פרש מהתוכנית לפני שהספיק להדריך את הטיול שלו בביתו ולכן לא קיבל ניקוד.
אהרן קלר

| --- | --- |

 לידה:  1909 ז' באייר ה'תרס"ט רדומישל, גליציה
 פטירה:  1998 (בגיל 89 בערך) ט"ו בשבט ה'תשנ"ח
 מדינה:  ישראל 
 תקופת הפעילות:  ?–1998 
 
 תפקידים נוספים:  רבה הראשון של נהריה
 
הרב אהרן קלר (1909, ז' באייר ה'תרס"ט – 1998, ט"ו בשבט ה'תשנ"ח) היה רבה הראשון של נהריה.
ביוגרפיה

אהרן קלר נולד בעיר ראדומישל בגליציה כבן למשפחה בת תשעה ילדים. בצעירותו עבר לקלן ואחר כך לברלין, שם רכש השכלה כללית ותורנית. במהלך תקופת לימודיו הוסמך לרבנות בבית המדרש לרבנים בברלין על ידי הרב יחיאל יעקב וינברג והשלים את לימודי הדוקטורט באוניברסיטת ברלין, שם נישא בשנת 1938 לאשתו חנה צביה (סינאסון) קלר.
עד למלחמת העולם השנייה כיהן כרב העיירה ביטום בשלזיה עילית.
מעט לפני פרוץ המלחמה ברח לפולין, שם נולדה בתו אסתר, ומשם דרך רומניה הגיע לארץ ישראל בחודש אפריל 1939, יחד עם אשתו ובתו. בני משפחתו, חוץ ממנו ומאחיו, נספו בשואה. תחילה התיישב בתל אביב, וממנה עבר לרעננה שם הקים את תיכון "יבנה" שהיה התיכון הדתי הראשון בעיר.
כעבור תקופה קצרה הציע לו הרב יצחק אייזיק הלוי הרצוג לכהן כרב הראשי של שווייץ או כרב במושבה נהריה, שהוקמה כמה שנים קודם לכן על ידי עולים חדשים יוצאי גרמניה שהגיעו לארץ ישראל במסגרת העלייה החמישית. הוא קיבל את ההצעה ועבר בשנת 1943 עם בני משפחתו צפונה למושבה הקטנה שמנתה אז כ-1,300 נפשות. באוגוסט של אותה שנה מונה רשמית לרבה של נהריה.
בהיעדר סמכות דתית נוספת באזור, סיפק הרב קלר את צורכי הדת לאזור הצפון כולו ושימש כאב"ד של הגליל המערבי. זוגות רבים מבני המושבה נישאו בחצר ביתו, בסמוך לפחון ששימש את ענייני הדת בראשית ימיה של נהריה. במשך עשרות שנות פעילותו היה אחראי להקמת שירותי הדת בעיר ולביסוסם, במקביל להתפתחותה של נהריה מעיירה קטנה לעיר בת עשרות אלפי נפשות. במשך שנים רבות כיהן גם כיו"ר המועצה הדתית בעיר.
בתקופת המנדט הבריטי נהג לבקר את אסירי המחתרות בכלא עכו וסייע בהעברת מידע חיוני בין האסירים לחבריהם מחוץ לכלא. במלחמת העצמאות דאג להבאת חללי צה"ל לקבורה ראויה, לעיתים תוך סיכון עצמי. בין השאר השתתף בזיהויים של חללי שיירת יחיעם בשיטה קבלית בדומה לזיהויים של חללי שיירת הל"ה על ידי הרב אריה לוין.
הרב אהרן קלר נפטר בשנת 1998 ונטמן בחלקת הוותיקים בבית הקברות הישן בעיר. בית הכנסת המרכזי בעיר שהרב קלר עמד בראשו במשך עשרות שנים נקרא על שמו "היכל אהרן". בצומת הרחובות הרצל וסולד בנהריה הוקמה כיכר על שמו.
משפחתו

לרב קלר ולאשתו צביה נולדו ארבעה ילדים:
הרב מיכאל קלר, גר בירושלים ונשוי לניצב בדימוס חנה קלר.
בתו, גב' יהודית (קלר) מייטליס נישאה לרב ישעיהו מייטליס הממלא כיום את מקומו כרבה של נהריה.
בתו, ד"ר זהבה (קלר) נויברגר, אשת חינוך ומרצה, כתבה עבודת דוקטורט על כתב היד של מדרש דברים רבה.
בתו, גב' אסתר (קלר) לרנר
ספריו

נהריה בבנינה - תיאר התפתחות הדת בנהריה, תשל"ג
מטה אהרן
הערות שוליים

1 2  הרב ד"ר אהרון קלר – רבה הראשון של העיר נהריה
↑  הכתרת הרב הראשון בנהריה, הארץ, 22 באוגוסט 1943
| --- | --- |
בקרת זהויות :  NLI: 987007309787705171  ISNI: 0000 0000 7088 5298  VIAF: 97549059   WorldCat (עם VIAF): 97549059 
מטה אהרן
שוטי הנבואה (אלבום)

שוטי הנבואה הוא שמו של אלבום הבכורה של להקת שוטי הנבואה, שיצא לאור בשנת 2000. האלבום זכה לתודעה רחבה, והגיע למעמד של אלבום פלטינה לאחר שמכר למעלה מ-40,000 עותקים.
הפקה

האלבום הוקלט בשכונת ניות בירושלים בסמוך לעמק המצלבה היכן שהקימה הלהקה את אולפן ההקלטות שלה. עטיפת האלבום הוצאה בידי עמית כרמלי והוא טען שההשראה אליו הוא ציור שצויר בכניסה לגן הילדים הסמוך לאולפן.
בין השירים הבולטים של האלבום ניתן למנות את: "אין אני", "פנאן", "מה קרה לך", "במלון ברבת עמון", ו"הילדים קופצים".
שירי האלבום כוללים מסרים פוליטיים ומסרים חברתיים שונים: בשיר "פה ביפו" מדובר על משתף פעולה, זונה חד הורית ושני שיכורים, רמז למיקומם של החלשים בחברה באותו המקום. בשיר "פרילי" נכללו השורות "אף אחד לא יעזוב פה, אז תתחילו לאהוב" ו"ערבי פלסטיני, יהודי ארגנטינאי. זה לא משנה - כולם בני אדם".
השיר "אין אני" יצא מחדש באלבומו של אברהם טל LIVE בשנת 2017.
רשימת השירים באלבום

הכל מן ג'ה
פנאן
פה ביפו
תשאירי לי פרח
אין אני
הייתי מניאק
פרילי
הילדים קופצים
משתוללים בכפר
♥ (לב)
אח של סאלים
דקה בפרדס
במלון ברבת עמון
מה קרה לך
מי ינצח ת'אהבה
הערות שוליים

↑  מרב יודילוביץ', אלבומי פלטינה וזהב לשוטי הנבואה, באתר ynet, 19 באוקטובר 2004
↑  wolfi, אברהם טל חוזר לאלבום "שוטי הנבואה" עם ההרכב, באתר האנגר 11
| --- | --- |
בקרת זהויות :  MusicBrainz release group: 6cdaa4dd-78cf-3937-81da-f486a4d91410 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
תלת תרנית

ברק תלת תרנים ( ארצות הברית מסד הכנסה סלמון פ. צ'ייס, 1878–1907)
תוכנית מפרש בארק תלת תרנים
תלת תרנית היא סוג של אוניית מפרשים בעלת שלושה או יותר תרנים. התרנים כוללים תורן קדמי, תורן ראשי ותרנים נוספים, כשעליהם מותקנים מפרשי רוחב. התורן האחורי ביותר, הנקרא מיזן, הוא יוצא דופן בכך שעליו מותקן מפרש אורכי. לעיתים, המיזן יכול לכלול גם מפרש רוחב נוסף בחלקו העליון. תכנון זה נועד לנצל את יתרונות שני סוגי המפרשים: מפרשי הרוחב מאפשרים קליטה יעילה של הרוח מאחור, בעוד שמפרש האורכי משפר את יכולת התמרון של הספינה ברוחות צד. תלת תרניות היו פופולריות במיוחד בתקופת תור הזהב של אוניות המפרש במאה ה-19, בשל יעילותן וצוותי העבודה הקטנים שנדרשו להפעלתן. הן הצליחו לשלב את היתרונות של אוניות מלאות ושל ברקנטינים, מה שהפך אותן לבחירה מועדפת למסעות ארוכים וחוצי אוקיינוסים. מבנה זה איפשר לתלת תרנית להיות גם מהירה וגם חסכונית, תוך שמירה על יכולת תמרון גבוהה.
אטימולוגיה

המילה "בארק" נכנסה לאנגלית דרך המונח הצרפתי, שבתורו הגיע מהברקה הלטינית בדרך של אוקסיטנית, קטלאנית, ספרדית או איטלקית.
המילה "תלת תרנית" נכנסה לשפה האנגלית דרך המונח הצרפתי, שהגיע מהלטינית barca דרך אוקסיטנית, קטלאנית, ספרדית או איטלקית.
המילה barc נראית כאילו מקורה בשפות הקלטיות. הצורה שאומצה על ידי האנגלית, אולי מאירית, הייתה "bark", בעוד שזו שאומצה על ידי הלטינית כ-barca מוקדם מאוד, אשר נתנה את הצרפתית barge ו-barque.
הרבה לפני המאה ה-19, דוברה התפרשה כספינה קטנה של מימי החוף או היבשה, או סירת משוטים מהירה הנישאת על ידי ספינות מלחמה ושמורה בדרך כלל לקצין המפקד. מעט מאוחר יותר, קליפה הפכה לכלי מפרש של אסדה ייחודית כמפורט להלן. בבריטניה, באמצע המאה ה-19, האיות קיבל את הצורה הצרפתית של ברקה . למרות שפרנסיס בייקון השתמש בצורה זו של המילה כבר ב-1592, שייקספיר עדיין השתמש באיות "נביחה" בסונטה 116 ב-1609. לאורך תקופת השייט, המילה שימשה גם כקיצור של הברקה-לונגה של הים התיכון .
היסטוריה

במהלך המאה ה-18 הצי המלכותי השתמש במונח bark לכלי לא תיאורי שלא התאים לאף אחת מהקטגוריות הרגילות שלו. כך, כאשר האדמירליות הבריטית רכשה אניית פחם לשימושו של ג'יימס קוק במסע החקר שלו, היא נרשמה כ-HMS Endeavour כדי להבדיל אותה מאוניה אחרת אשר מכילה את המילה Endeavour שכבר הייתה בשירות באותה עת.
מילון הימייה של ויליאם פלקונר הגדיר את "bark" כ"שם כללי הניתן לאוניות קטנות: עם זאת, הוא מתאים במיוחד על ידי ימאים לאלה שנושאים שלושה תרנים ללא מפרש מיזן עליון. יורדי הים הצפוניים שלנו, המאומנים במסחר הפחם, מיישמים הבחנה זו לאונייה רחבת ירכתיים, שאינה נושאת דמות דקורטיבית על החרטום."
בסוף המאה ה-18, המונח תלת תרנית (לפעמים, במיוחד בארצות הברית, נכתב bark) התייחס לכל כלי עם סוג מפרש ייחודי. זה כולל שלושה (או יותר) תרנים, מפרשים אורכיים על התורן האחורי ומפרשי רוחב על כל התרנים האחרים. תלת תרניות היו כלי העבודה של תור הזהב של המפרשים באמצע המאה ה-19 שכן הם השיגו מסעות שהתקרבו לאוניות מלאות, אך יכלו לפעול עם צוותים קטנים יותר.
היתרון של תורן זה היה שהוא נזקק לצוותים קטנים יותר (ולכן זולים יותר) מאונייה מלאה מקבילה או כלי עם תרני בריג, שכן פחות מפרשי רוחב עמוסים בשימוש, והתורן עצמו זול יותר. להפך, תורן האונייה נטה להישמר לכלי אימונים בהם ככל שהצוות גדול יותר, כך יותר יורדי ים מתאמנים.
יתרון נוסף הוא שבמצב של רוח גבית, תלת תרנית יכולה להתעלות על סקונר או ברקנטינה, והיא גם קלה יותר לתפעול וגם טובה יותר בהפלגה לרוח מאשר אונייה מלאה. בעוד שאונייה מלאה היא הטובה ביותר ברוח גבית, וכלי עם תרנים אורכיים הם הטובים ביותר בהפלגה לרוח, תלת תרנית וברקנטין הם פשרות, המשלבים, במידות שונות, את האלמנטים הטובים ביותר של השניים.
היסטוריה > תלת תרניות כיום

דוגמה שמורה היטב לתלת תרנית מסחרית היא האוניה Pommern (אנ'), הווינדז'מר היחיד במצבו המקורי. ביתו נמצא במרייהאמן מחוץ למוזיאון הימי של אולנד. התלת תרנית העשויה עץ Sigyn, שנבנתה בגטבורג ב-1887, היא כעת אוניית מוזיאון בטורקו.
Charles W. Morgan (אנ') האוניה התלת תרנית לציד לווייתנים העשויה עץ שהושקה ב-1841 והוצאה משירות ב-1921, היא אוניית מוזיאון במיסטיק ספורט בקונטיקט.
משמר החופים של ארצות הברית עדיין מחזיק בתלת תרנית פעילה, שנבנתה בגרמניה ב-1936 ונתפסה כפרס מלחמה.
הUSCGC Eagle (אנ') משמש את משמר החופים של ארצות הברית בניו לונדון משתמש בה ככלי אימון.
הצי השמור של סידני שיפץ תלת תרנית בעלת גוף ברזל, הJames Craig (אנ'), שנבנתה ב־1874 במקור כ-Clan Macleod ומפליגה בים מדי שבועיים. כלי ההפלגה הפעיל הוותיק ביותר בעולם, ה-Star of India (אנ') נבנה ב-1863 כאונייה מלאה ואז הוסבה לתלת תרנית ב-1901.
הערות שוליים

↑  Definition of BARQUE, www.merriam-webster.com (באנגלית)
↑  The Works of Francis Bacon, Volume 8, Cambridge University Press, 2011
↑  "William Falconer's Dictionary of the Marine". National Library of Australia. 2004-02-03. ארכיון מ-2013-06-06. נבדק ב-2013-02-11.
↑  "Sailing Ships". Sailing-ships.oktett.net. אורכב מ-המקור ב-2012-02-19. נבדק ב-2013-02-11.
| --- | --- |
בקרת זהויות :  GND: 4570541-0  KulturNav: 70175d84-a580-4e2c-aab8-e8badcceb165 
סדוב הרוסי בנמל קנטסאטמה בקוטקה, פינלנד, במהלך מרוצי הספינות הגבוהות 2017
יעקב (ז'אקי)

| --- | --- |
אין תמונה חופשית
 לידה:  1947 (בן 78 בערך) 
 מדינה:  שווייץ 
 מקום מגורים:  ניו יורק 
 בן או בת זוג:  ג'ין דומאניאן 
 
יעקב (ז'אקי) אלי ספרא (בצרפתית: Jacqui Jacob Eli Safra) הוא איש עסקים ומשקיע יהודי, בן למשפחת הבנקאים היהודית ספרא, שמוצאה בעיר חלב בסוריה. הבעלים ויושב ראש מועצת המנהלים של אנציקלופדיה בריטניקה. ספרא עוסק גם בקולנוע - שיחק והפיק מספר סרטים.
קורות חיים

נולד ככל הנראה בשנות ה-40, בנו של אליהו ספרא, אליהו אחיו של יעקב ספרא.  כנער, ספרא נהג לעיין בדפי אנציקלופדיית בריטניקה שהעלו אבק בספריית משפחתו. מאוחר יותר, בשנת 1996, רכש את האנציקלופדיה תמורת 130 מיליון דולר כהשקעה כלכלית, אך גם ממניע אלטרואיסטי. לאחר הרכישה הוריד את מחיר תקליטור האנציקלופדיה מ-1,200 דולר ל-300, פיטר את 500 אנשי המכירות ספרים בחברה, ושכר במקומם מומחים ידועים בתחום ההוצאה לאור והתכנות. ספרא בוגר בית הספר וורטון למנהל עסקים של אוניברסיטת פנסילבניה.[דרוש מקור]
בין יתר השקעותיו ניתן למנות את המרכז לטכנולוגיה חינוכית (מט"ח), מילון מרים-ובסטר וכרמי ספרינג מאונטיין - אחוזה גדולה לגידול גפנים ליין הנמצאת בסנט הלנה שבקליפורניה. למרות פעילותו הכלכלית הענפה, ספרא שומר על פרופיל ציבורי נמוך ופרטיו הביוגרפיים כמו גם פעילותו העסקית לוטים בערפל.
מתגורר בז'נבה, שווייץ, ומבקר מספר פעמים בשנה בביתו בארצות הברית. בשנת 1987 רכש יחד עם חברתו לחיים ג'ין דומאניאן בית מידות באפר איסט סייד במנהטן בכ-7 מיליון דולר, אותו מכרו ב-2005 תמורת 50 מיליון דולר. לזוג בתים באירלנד, צרפת ושווייץ, ונכסים שונים בניו יורק. הם מנהלים את עסקיהם המשותפים תחת חברה בשם "Global Pursuits".
קולנוע

תחת שם הבמה J.E. Beaucaire, גילם ספרא תפקידי משנה בשלושה סרטים. בנוסף מימן שמונה סרטים של וודי אלן על ידי חברת הפקה בשם סרטי סוויטלנד, שהפעיל יחד עם בת-זוגו ג'ין דומאניאן, שהייתה חברה טובה של אלן.
במאי 2001 הגיש אלן תביעה נגד הזוג, ובמסגרתה דרש 12 מיליון דולר שלטענתו הגיעו לו אך נגזלו ממנו בחסות דיווחים פיננסיים לא מדויקים. הצדדים הגיעו להסדר חסוי מחוץ לכותלי בית המשפט וההליכים הופסקו.
קולנוע > סרטים בהם שיחק

Oxen (1991) - בעל חנות
Radio Days (1987) - ימי הרדיו - סטודנט לדיקציה
Stardust Memories (1980) - סאם
קולנוע > סרטים שהפיק

Small Time Crooks (2000)
Just Looking (1999)
Women Talking Dirty (1999)
Sweet and Lowdown (1999)
Celebrity (1998)
Into My Heart (1998)
The Spanish Prisoner (1997)
Deconstructing Harry (1997)
Wild Man Blues (1997)
Everyone Says I Love You (1996)
Mighty Aphrodite (1995)
Don't Drink the Water (1994) (TV)
Bullets Over Broadway (1994)
Oxen (1991)